Suomalais-ugrilaiset kansat
Kansat > Nykyiset kansat

| Kansa | Kieli | Kieliryhmä | Elinvoimaisuus | Kulttuuripiiri | Väkiluku | Tärkein asuinalue | Muut perinteiset asuinalueet |
| --- | --- | --- | --- | --- | --- | --- | --- |
| Suomalaiset | Suomen kieli | Itämerensuomalaiset kielet | 1. ryhmä | Itämeren kulttuuripiiri | 6 500 000 | Suomi | Ruotsi, Norja, Karjala, Leningradin alue |
| Karjalaiset | Karjalan kieli | Itämerensuomalaiset kielet | 3. ryhmä | Itämeren kulttuuripiiri | 71 000 | Karjala | Tverin alue, Murmanskin alue, Leningradin alue, Suomi |
| Vepsäläiset | Vepsän kieli | Itämerensuomalaiset kielet | 3. ryhmä | Itämeren kulttuuripiiri | 5 900 | Karjala | Leningradin alue, Vologdan alue |
| Inkerikot | Inkeroisen kieli | Itämerensuomalaiset kielet | 3. ryhmä | Itämeren kulttuuripiiri | 300 | Leningradin alue |  |
| Vatjalaiset | Vatjan kieli | Itämerensuomalaiset kielet | 3. ryhmä | Itämeren kulttuuripiiri | 60 | Leningradin alue |  |
| Virolaiset | Viron kieli | Itämerensuomalaiset kielet | 1. ryhmä | Itämeren kulttuuripiiri | 1 000 000 | Viro | Latvia, Leningradin alue, Pihkovan alue |
| Liiviläiset | Liivin kieli | Itämerensuomalaiset kielet | 3. ryhmä | Itämeren kulttuuripiiri | 400 | Latvia |  |
| Lyydiläiset | Lyydin kieli | Itämerensuomalaiset kielet | 3. ryhmä | Itämeren kulttuuripiiri | 300 | Karjala |  |
| Saamelaiset | Saamelaiskielet | Saamelaiskielet | 3. ryhmä | Arktinen kulttuuripiiri | 60 000 | Norja | Ruotsi, Suomi, Murmanskin alue |
| Mordvalaiset | Ersän ja Mokšan kielet | Mordvalaiset kielet | 2. ryhmä | Volgan kulttuuripiiri | 744 000 | Mordva | Samaran alue, Penzan alue, Uljanovskin alue, Orenburgin alue |
| Marit | Marin kieli | Marin kieli | 2. ryhmä | Volgan kulttuuripiiri | 548 000 | Mari | Baškortostan |
| Udmurtit | Udmurtin kieli | Permiläiset kielet | 2. ryhmä | Volgan kulttuuripiiri | 555 000 | Udmurtia |  |
| Komit | Komin kieli | Permiläiset kielet | 2. ryhmä | Arktinen kulttuuripiiri | 323 000 | Komi | Permin aluepiiri |
| Hantit | Hantin kieli | Ugrilaiset kielet | 3. ryhmä | Arktinen kulttuuripiiri | 31 000 | Hanti-Mansia | Jamalin Nenetsia |
| Mansit | Mansin kieli | Ugrilaiset kielet | 3. ryhmä | Arktinen kulttuuripiiri | 12 000 | Hanti-Mansia |  |
| Unkarilaiset | Unkarin kieli | Ugrilaiset kielet | 1. ryhmä | Tonavan kulttuuripiiri | 14 500 000 | Unkari | Romania, Slovakia, Serbia, Ukraina |
| Nenetsit | Nenetsin kieli | Samojedikielet | 3. ryhmä | Arktinen kulttuuripiiri | 45 000 | Jamalin Nenetsia | Nenetsia |
| Enetsit | Enetsin kieli | Samojedikielet | 3. ryhmä | Arktinen kulttuuripiiri | 200 | Krasnojarskin aluepiiri |  |
| Nganasanit | Nganasanin kieli | Samojedikielet | 3. ryhmä | Arktinen kulttuuripiiri | 900 | Krasnojarskin aluepiiri |  |
| Selkupit | Selkupin kieli | Samojedikielet | 3. ryhmä | Arktinen kulttuuripiiri | 3 600 | Jamalin Nenetsia | Tomskin alue |
Suomalais-ugrilaiset kansat voidaan elinvoimaisuutensa perusteella luokitella kolmeen ryhmään. Luokitteluun vaikuttavat kansan koko sekä nykyinen kansallinen ja kulttuurillinen tila.
Ensimmäiseen ryhmään kuuluvat suurimmat suomalais-ugrilaiset kansat unkarilaiset, suomalaiset ja virolaiset. Näillä kansoilla on vakiintunut kansallinen kulttuurielämä ja kulttuuri-instituutiot. Niiden tärkeimmät asuinalueet muodostavat Unkarin, Suomen ja Viron itsenäiset valtiot. Unkarin, suomen ja viron kielet ovat näissä valtioissa kansalliskieliä.
Toisen ryhmään kuuluvat mordvalaiset, marit, udmurtit ja komit. Näihin neljään kansaan kuuluu valtaosa Venäjän noin 2,4 miljoonasta suomalais-ugrilaisesta. Venäjän tasavallat Mordva, Mari, Udmurtia ja Komi ovat näiden kansojen tärkeimmät asuinalueet. Tasavalloissa kansat muodostavat 23–42 prosentin vähemmistön venäläisten ollessa enemmistönä. Toisen ryhmän kansoilla on olemassa tärkeimmät kulttuuri-instituutiot, mutta ne ovat toissijaisessa asemassa suhteessa vastaaviin venäjänkielisiin instituutioihin. Kouluissa äidinkielistä opetusta on saatavilla vain hyvin rajallisesti.
Kolmas ryhmä käsittää pieniä, alle 100 000 hengen kansoja. Niiden perinteinen kulttuuri elää lähinnä kodin piirissä sekä perinteisissä juhlatilaisuuksissa.